CELEX: 62008TA0193
Language: el
Date: 2009-09-30 00:00:00
Title: Υπόθεση T-193/08 P: Απόφαση του Πρωτοδικείου της 30ής Σεπτεμβρίου 2009 — Skareby κατά Επιτροπής (Αίτηση αναιρέσεως — Υπαλληλική υπόθεση — Υπάλληλοι — Βαθμολογία — Έκθεση εξελίξεως της σταδιοδρομίας — Περίοδος αξιολογήσεως 2004 — Καθορισμός των στόχων και ανακοίνωση των κριτηρίων αξιολογήσεως)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/45
            
         Απόφαση του Πρωτοδικείου της 30ής Σεπτεμβρίου 2009 — Skareby κατά Επιτροπής
   (Υπόθεση T-193/08 P) (1)
   
   (Αίτηση αναιρέσεως - Υπαλληλική υπόθεση - Υπάλληλοι - Βαθμολογία - Έκθεση εξελίξεως της σταδιοδρομίας - Περίοδος αξιολογήσεως 2004 - Καθορισμός των στόχων και ανακοίνωση των κριτηρίων αξιολογήσεως)
   2009/C 282/86
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Carina Skareby (Louvain, Βέλγιο) (εκπρόσωποι: S. Rodrigues και C. Bernard-Glanz, δικηγόροι)
   
      Αντίδικος κατ’ αναίρεση: Επιτροπή των Ευρωπαϊκών Κοινοτήτων (εκπρόσωποι: G. Berscheid και K. Herrmann)
   
      Αντικείμενο
   
   Αίτηση αναιρέσεως κατά της αποφάσεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα), της 6ης Μαρτίου 2008, στην υπόθεση F-46/06, Skareby κατά Επιτροπής.
   
      Διατακτικό
   
   Το Πρωτοδικείο αποφασίζει:
   
               1)
            
            
               Αναιρεί την απόφαση του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 6ης Μαρτίου 2008, F-46/06, Skareby κατά Επιτροπής (η οποία δεν έχει ακόμα δημοσιευθεί στη Συλλογή), στο μέτρο που το Δικαστήριο Δημόσιας Διοίκησης απέρριψε αιτίαση αντλούμενη από τον μη εκ των προτέρων καθορισμό των στόχων, τη μη εκ των προτέρων ανακοίνωση των κριτηρίων αξιολογήσεως και την έλλειψη περιγραφής της θέσεως που κατείχε η Carina Skareby.
            
         
               2)
            
            
               Ακυρώνει την απόφαση της 31ης Αυγούστου 2005 περί καταρτίσεως της εκθέσεως εξελίξεως της σταδιοδρομίας της C. Skareby για την περίοδο από 1ης Ιανουαρίου έως 31 Δεκεμβρίου 2004, στο μέτρο που αφορά το σημείο 6.1 που επιγράφεται «Απόδοση».
            
         
               3)
            
            
               Απορρίπτει κατά τα λοιπά την προσφυγή που ασκήθηκε ενώπιον του Δικαστηρίου Δημόσιας Διοίκησης με αριθμό υπόθεσης F-46/06.
            
         
               4)
            
            
               Καταδικάζει την Επιτροπή των Ευρωπαϊκών Κοινοτήτων στο σύνολο των εξόδων τόσο της παρούσας διαδικασίας όσο και της δίκης ενώπιον του Δικαστηρίου Δημόσιας Διοίκησης.
            
         
      (1)  EE C 197 της 2.8.2008.